Εθνική Γαλλίας (ράγκμπι γιούνιον ανδρών)

Η εθνική ομάδα ράγκμπι γιούνιον της Γαλλίας, γνωστή ως Les Bleus ή Les Tricolores, είναι η ομάδα που αντιπροσωπεύει τη Γαλλία σε διεθνείς διοργανώσεις ράγκμπι γιούνιον. Άλλες ομάδες που αντιπροσωπεύουν τη Γαλλία σε διεθνείς διοργανώσεις ράγκμπι γιούνιον είναι η ομάδα κάτω των 20 ετών, η ομάδα των γυναικών κλπ. Συγκεντρώνει τους καλύτερους παίκτες στη Γαλλία, με διοικητικό σώμα στο παρελθόν την U.S.F.S.A. (1906-1919) και έπειτα τη Γαλλική Ομοσπονδία Ράγκμπι (FFR).

Η Γαλλία κατέκτησε το χρυσό μετάλλιο των Ολυμπιακών Αγώνων στο Παρίσι το 1900 και δύο ασημένια μετάλλια το 1920 και το 1924. Το 1910, η Γαλλία είχε δικαίωμα συμμετοχής στη διοργάνωση μεταξύ της Ιρλανδίας, της Αγγλίας, της Σκωτίας και την Ουαλίας, η οποία επί τη ευκαιρία ονομάστηκε Πρωτάθλημα Πέντε Εθνών και αναμετρώνταν στο διεθνές ράγκμπι ενάντια σε αυτές τις ομάδες. Βελτίωσε τις επιδόσεις της στα μέσα της δεκαετίας του 1950 και κέρδισε την πρώτη από τις 25 νίκες της στο τουρνουά το 1954. Το 1968, η Γαλλία κατέκτησε το πρώτο της Γκραν Σλαμ (ακολούθησαν ακόμη οκτώ μέχρι το 2010).

Σε παγκόσμιο επίπεδο, δεδομένου ότι το πρώτο διεθνές παιχνίδι της Γαλλίας πραγματοποιήθηκε το 1906, η ομάδα έχει ιστορική αντιπαλότητα με την αντίστοιχη της Νέας Ζηλανδίας, επί της οποίας επικράτησε στο Έντεν Παρκ του Ώκλαντ (1979), όπως και το 1994 στο ίδιο γήπεδο (όπου οι All Blacks δεν έχουν ηττηθεί από τότε), δύο επιτυχίες σε Παγκόσμιο Κύπελλο (ημιτελικός του 1999 και προημιτελικός του 2007) και δύο ήττες σε τελικούς παγκόσμιων διοργανώσεων (1987 και 2011), πριν να υποστεί μια ιστορική ήττα με 62-13 στα προημιτελικά του Παγκοσμίου Κυπέλλου του 2015. Από την ευρωπαϊκή ήπειρο, η αντιπαλότητα με την Αγγλία είναι η ισχυρότερη, ενώ τα παιχνίδια μεταξύ των δύο ομάδων έχουν τον τίτλο Le Crunch (η κρίσιμη στιγμή).

Η Γαλλία, τρεις φορές φιναλίστ του Παγκοσμίου Κυπέλλου και με τη νικηφόρα περιοδεία στη Νότια Αφρική το 1958, είναι μια από τις καλύτερες ομάδες ράγκμπι στον κόσμο και είναι φημισμένη για τον τρόπο παιχνιδιού της, ο οποίος είναι πολύ δημοφιλής στους οπαδούς του αθλήματος στη Γαλλία και στο εξωτερικό, ο οποίος αναφέρεται ως Beau jeu ή French flair. Αυτή η ομάδα έχει μετρήσει πολλούς ταλαντούχους παίκτες όπως οι Σερζ Μπλανκό, Ζαν-Πιερ Ριβ, Φιλίπ Σελά, Ζαν Πρατ, Τζο Μαζό και Αντρέ Μπονιφάς, που αποτελούν από τους πλέον φημισμένους διεθνείς παίκτες. Στις 20 Μαρτίου του 2017, κατέλαβε την έκτη θέση στην κατάταξη των εθνικών ομάδων. Η καλύτερη θέση που κατέλαβε ήταν η δεύτερη το 2007.

Ιστορία

1906-1914: εκμάθηση 
Ο πρώτος επίσημος αγώνας της Γαλλίας υπό την U.S.F.S.A. πραγματοποιήθηκε την 1η Ιανουαρίου 1906 αντιμετώπισε τους Originals (μελλοντικά All Blacks από τη Νέα Ζηλανδία), σε περιοδεία στην Ευρώπη. Αυτός ο αγώνας, που αναφέρεται από τον Λουί Ντεντέ διεξήχθη στο Παρκ ντε Πρενς μπροστά σε 3.000 θεατές και τελείωσε με νίκη της Νέας Ζηλανδίας 38 έναντι 8. Ο Ανρί Αμάντ έχει την τιμή να είναι αρχηγός στο πρώτο παιχνίδι της ομάδας ράγκμπι. Αυτή η ομάδα περιλάμβανε επίσης έναν Άγγλο, τον Ουίλιαμ Κράιτσον και έναν Αμερικανό, τον Άλαν Μουρ.

Παραπομπές

Εξωτερικοί σύνδεσμοι 

Αθλητισμός στη Γαλλία
Ράγκμπι γιούνιον